Jopara | coetzeeblog
04 Sondag Okt 2015
Die resep is baie eenvoudig, maar dít kan keer dat die onsmaaklike kêrel, hier onder afgebeeld, by jou huis besoek aflê. ¼ kg stampmielies (van witmielies), ¼ kg charque (dít is gedroogde vleis, amper soos biltong, wat seker sal werk), ¼ kg mandioka (kassawe) 3 patats, ¼ kg boontjies (swart of rooi ), 1 ui en ´n ¼ koppie vet. Week die mielies en boontjies oornag en kook tot sag en voeg dan nie ander bestanddele by. Die sopperige mengsel, staan bekend as jopara. Die resep is nie beperk tot bogenoemde nie, want as daar ´n skaarste is, word gebruik wat jy het. Pasta, rys, ´n werfhoender, enige groente en speserye en kruie, sal die ding doen.
Mites en legendes, dié is volop in hierdie wêreld. Daar word aggeslaan op al die geskiedkundige gebeurtenisse wat aanleiding gegee het tot hierdie mites. Of alles nog presies uitgevoer word, weet ek nie, maar dit, is seker nie belangrik nie. Solank die tradisies bly bestaan en oorgedra word aan die jonger geslag. Hierdie mites, is meesal gekoppel aan ´n datum. Een so ´n datum, is die eerste Oktober.
Die maand Oktober, is bekend as die maand van skaarstes. Na die winter, is daar nog nie plante wat kos voorsien nie. Carai Octubre (die Bose Gees van Oktober), is volgens oorlewering, verantwoordelik vir hierdie situasie. Vroegoggend, die eerste Oktober, het die oumas van die huis, ´n sweep of peits geneem, die lug en die grond om die huis, behoorlik met daardie folter apparaat gevoeter, om te voorkom, dat die gees nie naby die huis kom nie. Dan is jopara gekook, sodat daar genoeg vir almal was, want ´n oorvloed kos, sou voorkom dat hy hom, daar kom tuismaak. Iewers in die omgewing, is daar vir hom ook ´n bord gelos word, waar hy in vrede kon eet en net verby gaan.
Die afgelope week, se eerste Oktober, is daar weer oral, openbare eetplekke ingesluit, japora gekook en is die Carai Octubre weg gehou.
Die foto’s is nie my eie nie en geleen, van waar dit beskikbaar was.
17 thoughts on “Jopara”
Oktober 4, 2015 om 6:07 nm
eeeeuuuuuwwww ok as mens honger is…
Oktober 11, 2015 om 10:18 vm
Daardie skotteltjie, soos my ouma sou sê, is lekker. Dit is eintlik die Brasiliane se stapelvoedsel. Hulle sit net meer vleis daarin. Hierdie is nie veronderstel om veel vleis te bevat nie, want die kos is skaars.
Oktober 11, 2015 om 10:22 vm
Een kommentaar het nou net verdwyn. Daardie skotteltjie, soos my ouma sou sê, is heel lekker. Dit is omtrent die Brasiliane se stapélvoedsel, hulle sit net meer varkvleis daarin. Hier is die vleis maar skaars, want dit is mos die tyd van skaarste.
Oktober 4, 2015 om 7:20 nm
Ahhhh, eks mal hieroor! Baie interessant.
Oktober 5, 2015 om 8:35 vm
Jou artikel is oulike geskryf en saamgestel. Dit geniet. dankie. Daardie eerste prent van natuurlik die koek.
Gelukkig hou ek baie van enige vorm boontjies. Van die resepte lyk lekker.
Oktober 11, 2015 om 10:24 vm
Dankie vir die positiewe kommentaar. Veral vir die Brasiliane, is boontjies, ´n stapelvoedsel.
Oktober 11, 2015 om 11:23 vm
Elke boontjie n patroontjie. Dis my tipe kos!!! Geniet oom se blog vreeslik. Droom van so n lewe…..
Oktober 11, 2015 om 12:20 nm
Oom, nee wat!! Dankie vir die lees.
Oktober 11, 2015 om 3:22 nm
Skuus vir my voorbaarigheid, maar is coetzee die naam of die van? Ek kon nog nooit iemand op sy/haar van aanspreek nie.
Oktober 11, 2015 om 10:22 nm
Die van, ek is eintlik Danie.
Oktober 19, 2015 om 5:35 vm
Aangename kennis Danie! Ek is Kobus Posthumus, en ek oorleef hier in Witbank Mpumalanga. Ek lees al te lekker aan jou inskrywings
Oktober 28, 2015 om 3:19 nm
Dit was nou lekker lees!!! Sien al daardie tannies die lug en grond met swepe slaan….. eintlik kostelik.
November 15, 2015 om 10:20 vm
Ek moet tog navraag doen, of dit nog wel gedoen word, dan kan ek volgende jaar dit dalk afneem. Dankie vir die lees.
Leonette Smit said:
Oktober 29, 2015 om 4:52 vm
Dankie, dis lekker stories om te volg. Sien uit na meer
Oktober 30, 2015 om 11:58 nm
Dankie. Hopelik kom daar nog, maar daar is darem al van 2007 af in die argief. Ek weet net nie hoe kan ek die argief langs my voorblad kry nie, maar dom met die dinge.
November 15, 2015 om 10:18 vm
Dankie, ek weet nie hoe om my argief hier te plaas nie. Daar is baie van hulle, want ek skryf al van 2007 af.
Argief Kies Maand November 2019 Oktober 2019 September 2019 Augustus 2019 Julie 2019 Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 September 2018 Augustus 2018 Julie 2018 Junie 2018 Mei 2018 April 2018 Maart 2018 Februarie 2018 Januarie 2018 Desember 2017 November 2017 Oktober 2017 September 2017 Augustus 2017 Julie 2017 April 2017 Maart 2017 Februarie 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 Augustus 2014 Julie 2014 Junie 2014 Mei 2014 April 2014 Februarie 2013 Januarie 2013 Desember 2012 November 2012 Oktober 2012 September 2012 Augustus 2012 Julie 2012 Junie 2012 Mei 2012 April 2012 Maart 2012 Februarie 2012 Januarie 2012 Desember 2011 November 2011 Oktober 2011 September 2011 Augustus 2011 Julie 2011 Junie 2011 Mei 2011 April 2011 Maart 2011 Februarie 2011 Januarie 2011 Desember 2010 November 2010 Oktober 2010 September 2010 Augustus 2010 Julie 2010 Junie 2010 Mei 2010 April 2010 Maart 2010 Februarie 2010 Januarie 2010 Desember 2009 November 2009 Oktober 2009 September 2009 Augustus 2009 Julie 2009 Junie 2009 Mei 2009 April 2009 Maart 2009 Februarie 2009 Januarie 2009 Desember 2008 November 2008 Oktober 2008 September 2008 Augustus 2008 Julie 2008 Junie 2008 Mei 2008 April 2008 Maart 2008 Februarie 2008 Januarie 2008 Desember 2007 November 2007 Oktober 2007 September 2007 Augustus 2007 Julie 2007